St. Etienne egyetemi épülete, Franciaország | Copperconcept.org
Címlap » Referenciak » St. Etienne egyetemi épülete, Franciaország
St. Etienne egyetemi épülete, Franciaország
Egyetlen homlokzati anyag – az aranyszínű réz – használata egységes megjelenést kölcsönöz a többféle rendeltetésű franciaországi St. Etienne egyetemi épületének. Mindemellett az anyag különböző megjelenési formáinak szembeállítása szépen demonstrálja, hogyan vált ki áttetszőséget, dinamizmust és drámai megjelenést.
Az építészek új azonosságot kívántak adni az egyetemnek, és harmóniát teremteni a két különböző funkció között: az egyetemi és a diáképület között. A két, eltérő rendeltetésű kompozíció szerves egységet alkot, mégis elkülönül a nagy változatosságban alkalmazott rézötvözeteknek köszönhetően. A déli homlokzaton elhelyezett 22 méter magas tűzlépcső meghatározó látványelem, melyet teljes egészében négyzet alakú, rézötvözetből készült lemezekkel borítottak be. Az elemeket rozsdamentes acél keretre rögzítették, így a szerkezet csillog, és látványában állandóan változik különböző megvilágítási viszonyok között.
A szomszédos tömb egyszerű, módszeresen kialakított alaprajzból indul ki, melyet a függönyfal oszlopai határoznak meg, és az árnyékoló lamellák 3 méterenként elhelyezett függőleges elemei hangsúlyoznak. Az árnyékolók gyémántmintázatú rácsok, melyek réz szalagokból készültek, és a homlokzat síkjára 45°-os szögben állnak annak érdekében, hogy a kilátást ne vegyék el, miközben a napsugárzás ellen védelmet nyújtsanak. Az elemek között minden szinten kis redőnyök és korlátok találhatók, mindegyikük perforált rézötvözetből készült. Mindezeknek köszönhetően a homlokzat az üvegfelületekkel kiegészülve vibráló látványt nyújt. A rézötvözetet felvonultatták az auditórium íves falán kívülről, az utca szintjén, ezúttal tömör, domborított formájában. A változatos építőelemek összessége fényes arany látszatát kelti, mely a napszakok változásával más és más látványt nyújt.
Christian Schouvey
Isobat / Antonangeli
Calcagni Métallerie
Fontbonne & Fils